KTB เผยกำไร Q1/61 ลดลง 20.51% มาที่ 6.79 พันลบ. หลังรายได้ลด-รายจ่ายเพิ่ม
KTB เผยกำไร Q1/61 ลดลง 20.51% มาที่ 6.79 พันลบ. จากปีก่อนมีกำไร 8.54 พันลบ. หลังรายได้ลด-รายจ่ายเพิ่ม
20 เม.ย. 2561

ธนาคารกรุงไทย จำกัด (มหาชน) หรือ KTB รายงานผลการดำเนินงานไตรมาส 1/61 สิ้นสุดวันที่ 31 มี.ค.61 (รวมบริษัทย่อย) ดังนี้

ทั้งนี้ผลการดำเนินงานในไตรมาสดังกล่าวมีกำไรลดลง เนื่องจากรายได้ดอกเบี้ยสุทธิลดลง 1,587 ล้านบาท หรือ 7.17% จากการปรับลดอัตราดอกเบี้ยเงินให้สินเชื่อลูกค้ารายย่อยชั้นดี (Minimum Retail : MRR) ลดลง 0.50% ในเดือนพฤษภาคม ประกอบกับภาพรวมการเติบโตของสินเชื่อที่ค่อนข้างทรงตัว ส่งผลให้อัตราผลตอบแทนสุทธิต่อสินทรัพย์ที่ก่อให้เกิดรายได้ (NIM) เท่ากับ 3.07% ลดลง 0.40% จากไตรมาส 1/60 ซึ่งเท่ากับ 3.47%
ขณะที่ค่าใช้จ่ายจากการดำเนินงานเพิ่มขึ้น 924 ล้านบาท หรือ 7.33% ซึ่งเป็นผลมาจากค่าใช้จ่ายอื่นๆ อาทิ สำรองเผื่อการด้อยค่าของทรัพย์สินรอการขายของธนาคาร เป็นต้น
 
 
 